Nederlandia

Nederlandia (in nederlandico: Nederland), in forma longo Regno de Nederlandia (Koninkrijk der Nederlanden), es pago de Europa, membro de Unione Europeo, cum superficie de 41.850 km² et populatione de 17,4 millione de personas (2020). Suo capitale es Amsterdam, quamquam sede de guberno es in Haga. In plano politico, es monarchia constitutionale, cum rege actuale Willelmo-Alexandro; guberno es directo ab Primo Ministro, functione occupato in presente ab Mark Rutte.